[{"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000005", "text": "HomeNewyddionYstadegau\u2019n datgelu cynnydd mawr yn y defnydd o Argraffiad Llyfrgell Ancestry yn 2021"}, {"text_idx": "#000006", "text": "Ystadegau\u2019n datgelu cynnydd mawr yn y defnydd o Argraffiad Llyfrgell Ancestry yn 2021"}, {"text_idx": "#000007", "text": "Mae ystadegau Ancestry dros Gymru am y ddwy flynedd ddiwethaf yn datgelu poblogrwydd cynyddol ymchwilio hanes teulu wrth i filoedd o ddefnyddwyr dros Gymru fanteisio ar argaeledd o bell yr adnodd poblogaidd."}, {"text_idx": "#000008", "text": "Yn 2021, gwnaethpwyd 2,030,158 o chwiliadau mewn 86,512 o sesiynau gan ddefnyddwyr llyfrgelloedd cyhoeddus yng Nghymru, o\u2019i gymharu a\u0302 1,036,088 o chwiliadau mewn 40,588 o sesiynau yn 2020, gan ddatgelu cynnydd o dros 100% mewn sesiynau chwilio a gynhaliwyd yn 2021 o\u2019i gymharu a\u0302\u2019r flwyddyn flaenorol."}, {"text_idx": "#000009", "text": "Mae Ancestry yn dod ag adnodd defnyddwyr ar-lein mwyaf poblogaidd y byd i\u2019ch llyfrgell. Mae\u2019n gasgliad ar-lein digynsail o unigolion o\u2019r Deyrnas Unedig, Gogledd America,, Ewrop, Awstralia, a mwy."}, {"text_idx": "#000010", "text": "Ar fwy na 7,000 o gronfeydd data sydd ar gael, gallwch ddatgloi eich stori chi gyda ffynonellau fel cyfrifiadau, cofnodion sifil a phlwyf, cofnodion mewnfudo, hanes teuluol, cofnodion milwrol, dogfennau llys a chyfreithiol, cyfeiriaduron, lluniau, mapiau a mwy."}, {"text_idx": "#000011", "text": "Yn dilyn proses gaffael ddiweddar, mae contract newydd wedi\u2019i sicrhau gyda Ancestry o 1 Ebrill 2022 am 4 blynedd arall , sy\u2019n galluogi defnyddwyr i barhau a\u0302\u2019u mwynhad o ymchwil hanes teulu am ddim gan ddefnyddio eu haelodaeth llyfrgell yng Nghymru, diolch i gymorth ariannol gan Lywodraeth Cymru."}, {"text_idx": "#000012", "text": "Mae adnoddau digidol eraill a ariennir yn ganolog hefyd ar gael am ddim drwy aelodaeth eich llyfrgell cyhoeddus, fel Borrowbox (e-lyfrau ac e-lyfrau llafar), Overdrive / Libby (cylchgronau digidol) a Well Informed (adnodd Theory Test Pro), ac mae\u2019r mynediad i\u2019r adnoddau yma wedi bod yn amhrisiadwy i lawer o ddefnyddwyr llyfrgelloedd cyhoeddus yn ystod cyfnod y cyfyngiadau o ganlyniad i bandemig Covid-19:"}, {"text_idx": "#000013", "text": "\u2018Mae\u2019r gwasanaethau ar-lein wedi bod yn werthfawr tu hwnt i mi; mae hanes teulu yn hobi mor ysgogol ac yn heriol yn feddyliol. Mae gallu cael mynediad i wasanaethau ar-lein yn wych pan fydd gennyf amser sba\u0302r...\u2019 (Defnyddiwr Argraffiad Llyfrgell Ancestry, 2021)"}, {"text_idx": "#000014", "text": "Ym mis Mawrth 2020 bu\u2019n rhaid i lyfrgelloedd ledled y byd gau eu drysau oherwydd y pandemig byd-eang. Gwnaeth ProQuest a Ancestry y penderfyniad digynsail i roi mynediad o bell dros dro i lyfrgelloedd cyhoeddus i Ancestry i\u2019r rhai a allai ddarparu dull dilysu diogel."}, {"text_idx": "#000015", "text": "Ar o\u0302l bron i 2 flynedd o fynediad dros dro, ac ar o\u0302l i\u2019r rhan fwyaf o lyfrgelloedd ailagor eu drysau, gwnaeth Ancestry y penderfyniad anodd i roi terfyn ar fynediad o bell ar ddiwedd 2021. Mae Ancestry yn teimlo gofal mawr tuag at lyfrgelloedd a\u2019u defnyddwyr, ond mae ganddynt gytundebau a\u0302 chyhoeddwyr ac ystyriaethau busnes eraill sy\u2019n eu hatal rhag cynnig mynediad o bell yn barhaol."}, {"text_idx": "#000016", "text": "Gall defnyddwyr o ddechrau Ionawr 2022 gael mynediad i Ancestry drwy gyfrifiaduron a ddarperir gan eich llyfrgell neu archif / swyddfa gofnodion neu drwy ddefnyddio eu gliniadur personol, tabled neu ffo\u0302n symudol eu hunain yn y llyfrgell."}]